2 Kronieke 31 — Wagtoring – AANLYN BIBLIOTEEK
Hiskia roei afvalligheid uit (1)
Priesters en Leviete word ondersteun (2-21)
+De 7:5; 2Kn 18:1, 4; 2Kr 14:2, 3; 34:1, 3
Of "hulle eerstelinge". Sien Woordelys
+Eks 22:29; 23:19; Ne 10:37
2 Kron. 31:1Eks 23:24
2 Kron. 31:1De 7:5; 2Kn 18:1, 4; 2Kr 14:2, 3; 34:1, 3
2 Kron. 31:3Eks 29:39
2 Kron. 31:5Eks 22:29; 23:19; Ne 10:37
2 Kron. 31:19Le 25:33, 34; Nu 35:2; Jos 21:13
31 Ná die fees het al die Israeliete wat daar was, na die stede van Juda gegaan, en hulle het die heilige pilare stukkend gekap,+ die heilige pale* afgekap+ en die offerhoogtes+ en die altare+ in die hele Juda en Benjamin sowel as in Eʹfraim en Manasʹse+ afgebreek. Hulle het dit heeltemal vernietig, en daarna het al die Israeliete huis toe gegaan, na die stede waar hulle gewoon het.
2 Toe het Hiskiʹa elkeen van die priesters en die Leviete in hulle afdelings ingedeel,+ volgens die diens wat hulle moes verrig.+ Hulle het die brandoffers en die vrede-offers* geoffer, diens verrig en God gedank en geloof in die poorte van die voorhowe* van Jehovah.+ 3 Die koning het van sy eie goed bygedra vir die brandoffers,+ insluitende die brandoffers vir die oggend en die aand,+ die brandoffers vir die Sabbatte,+ die nuwemane+ en die feeste,+ volgens wat in die Wet van Jehovah geskryf is.
4 En hy het die inwoners van Jerusalem beveel om vir die priesters en die Leviete die deel te gee wat hulle moes kry,+ sodat hulle hulle ten volle kon wy aan die Wet van Jehovah. 5 Onmiddellik nadat hy die bevel gegee het, het die Israeliete groot hoeveelhede van hulle eerste opbrengste* gegee. Hulle het 'n tiende van hulle graan gegee, sowel as van hulle nuwe wyn, olie,+ heuning en van alles wat hulle geoes het.+ En dit was baie.+ 6 En die mense van Israel en van Juda wat in die stede van Juda gewoon het, het ook 'n tiende van hulle beeste en skape gebring, sowel as 'n tiende van die heilige dinge+ wat vir Jehovah hulle God opsygesit is. Hulle het dit gebring en dit in hope gesit. 7 Hulle het in die derde maand+ begin om hope te maak van al die bydraes, en hulle het in die sewende maand+ klaargemaak. 8 Toe Hiskiʹa en die leiers gekom het en die hope gesien het, het hulle Jehovah geloof en sy volk Israel geseën.
9 Hiskiʹa het die priesters en die Leviete gevra oor al die hope. 10 Asarʹja, die hoofpriester van die huis van Sadok, het vir hom gesê: "Vandat hulle die bydraes na die huis van Jehovah begin bring het,+ is daar meer as genoeg om te eet, en dit alles het oorgebly, want Jehovah het sy volk geseën."+
11 Toe het Hiskiʹa vir hulle gesê om stoorkamers*+ in die huis van Jehovah gereed te maak, en hulle het dit gedoen. 12 Hulle het die bydraes, die tiendes,+ en die heilige dinge getrou ingebring. Konanʹja, die Leviet, is aangestel om toesig daaroor te hou, en sy broer Siʹmeï was tweede in bevel. 13 Koning Hiskiʹa het die volgende manne aangestel om Konanʹja en sy broer Siʹmeï te help: Jehiʹël, Asasʹja, Nahat, Aʹsahel, Jeʹrimot, Joʹsabad, Eʹliël, Jismagʹja, Mahat en Benaʹja. En Asarʹja het toesig gehou oor die huis van die ware God. 14 En Kore, die seun van Jimna, die Levitiese poortwagter aan die oostekant,+ het toesig gehou oor die vrywillige bydraes+ vir die ware God, en hy het die bydraes vir Jehovah+ en die besonder heilige dinge verdeel.+ 15 Onder sy leiding was Eden, Minʹjamin, Jeʹsua, Semaʹja, Amarʹja en Seganʹja. Hulle was in die stede van die priesters+ en het die verantwoordelikheid gehad om vir hulle broers in die afdelings,+ jonk sowel as oud, 'n gelyke deel te gee. 16 Hulle het die bydraes ook uitgedeel aan almal wat in die geslagsregister ingeskryf was, dit wil sê die mans wat elke dag by die huis van Jehovah kom dien het om die pligte van hulle afdelings na te kom en hulle seuns van drie jaar en ouer.
17 Die priesters was volgens hulle vaderhuise+ en volgens die pligte van hulle afdelings+ in die geslagsregister ingeskryf, en dit was ook die geval met die Leviete wat 20 jaar en ouer was.+ 18 Die geslagsregister het die name van al die Leviete en hulle families ingesluit, hulle kinders, hulle vrouens, hulle seuns en hulle dogters. (Hulle het altyd seker gemaak dat hulle heilig is omdat hulle heilige diens moes verrig.) 19 Die geslagsregister het ook die nakomelinge van Aäron ingesluit, dit wil sê die priesters wat in die weivelde om hulle stede gewoon het.+ In al die stede was daar manne wat by naam aangewys is om dele te gee aan elke manlike persoon onder die priesters en aan elkeen wat ingeskryf was in die geslagsregister van die Leviete.
20 So het Hiskiʹa in die hele Juda gedoen, en hy het bly doen wat goed en reg en getrou was in die oë van Jehovah sy God. 21 Alles wat hy aangepak het om sy God te dien, het hy met sy hele hart gedoen – of dit nou te doen gehad het met die diens in die huis van die ware God+ of met die Wet en die gebod. En hy was suksesvol.